ΓΡΑΠΤΗ ΕΡΩΤΗΣΗ E-2203/01

υποβολή: Mara Ayuso Gonzlez (PPE-DE) προς την Επιτροπή

(23 Ιουλίου 2001)

Θέμα: Κοινοτική πρωτοβουλία ανάπτυξης τηςπαίθρου Leader+

Υπάρχει σήμερα στην Castilla-La Mancha μία ομάδα τοπικής δράσηςπό την επωνυμία Asociacin Concejo de la Mancomunidad de Cabaeros στην οποία συμμετέχουν 11 κοινότητες μιας σαφώς καθορισμένης φυσικής περιοχής. Η εν λόγω τοπική ομάδα δράσης συγκροτήθηκε με βάση τους φυσικούς δεσμούς που συνδέουν τις κοινότητες της περιοχής αυτής και πληροί τα επίπεδα αντιπροσωπευτικότητας που απαιτούνται από την κοινοτική πρωτοβουλία Leader+. Επιπλέον, η εν λόγω ομάδα τοπικής δράσης έχει αναλάβει την ευθύνη της διαχείρισης ενός Leader ΙΙ και μεταξύ των σκοπών της αναφέρεται η ένταξη των γυναικών στις δομές της κοινωνίας μας

Στην ανακοίνωση της Επιτροπής προς τα κράτη μέλη της 14ης Απριλίου 2000(1) αναφέρεται, μεταξύ άλλων, ότι η πρωτοβουλία Leader+ απευθύνεται σε περιοχές τηςπαίθρου περιορισμένης έκτασης που αποτελούν ένα ομοιογενές σύνολο από φυσική (γεωγραφική), οικονομική και κοινωνική άποψη.

Δεδομένων των ανωτέρω: Εκτιμά η Επιτροπή ότι είναι λογικό και σύμφωνο με την κοινοτική ρύθμιση, κοινότητες όπως οι Poblete, Corral de Calatrava ή Caracuel de Calatrava, οι οποίες ευρίσκονται μακριά από την φυσική περιοχή του Cabaeros και οι οποίες ανήκουν σε άλλη περιοχή, διαφορετική από γεωγραφική, κοινωνική και οικονομική άποψη, να αποτελούν τμήμα της Ομάδας Τοπικής Δράσης Asociacin Concejo de la Mancomunidad de Cabaeros επειδή απλώς έτσι απεφάσισε η περιφερειακή κυβέρνηση·

(1) ΕΕ C 139 της 18.5.2000, σελ. 5.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2201/01, E-2202/01 και E-2203/01

(5 Σεπτεμβρίου 2001)

Το Αξιότιμο Μέλος του Κοινοβουλίου θέτει στην Επιτροπή μία σειρά ερωτήσεων που έχουν ως θέμα την κοινοτική πρωτοβουλία σύνδεσης μεταξύ των ενεργειών ανάπτυξης της αγροτικής οικονομίας (Leader+) και πιο συγκεκριμένα την εφαρμογή της στην αυτόνομη περιοχή της Castilla-La-Mancha. Οι ερωτήσεις αυτές αφορούν συγκεκριμένα το κατά πόσον μια περιφερειακή κυβέρνηση όπως αυτή της αυτόνομης περιοχής της Castilla-La-Mancha μπορεί να αποφασίσει και να εφαρμόσει την δική της στρατηγική αγροτικής ανάπτυξης στο πλαίσιο του Leader+, δεδομένου ότι η εν λόγω πρωτοβουλία αποσκοπεί στην κινητοποίηση των τοπικών φορέων.

Η Επιτροπή επιθυμεί να επαναλάβει ορισμένα από τα κύρια σημεία της ανακοίνωσής της προς τα κράτη μέλη της 14ης Απριλίου 2000(1) για τον καθορισμό κατευθυντήριων γραμμών για την κοινοτική πρωτοβουλία σχετικά με την αγροτική ανάπτυξη Leader+ για την χρονική περίοδο 2000-2006.

Η πρωτοβουλία έχει κυρίως ως στόχο την ενθάρρυνση και την ενίσχυση των τοπικών φορέων στο να προβληματιστούν σχετικά με τις μακροπρόθεσμες δυνατότητες της περιοχής τους, συμπληρώνοντας τα κύρια προγράμματα που εφαρμόζονται σύμφωνα με τον κανονισμό (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(2) (σημείο 8 της ανακοίνωσης). Σύμφωνα με τα ανωτέρω, είναι σαφές ότι τα μέλη της τοπικής ομάδας δράσης είναι αυτά που πρέπει να καθορίσουν και να θέσουν σe εφαρμογή μία στρατηγική ανάπτυξης για την περιοχή τους (σημείο 12 της ανακοίνωσηςion).

Στο ίδιο πλαίσιο, στη πτυχή 1 Ολοκληρωμένες τοπικές στρατηγικές αγροτικής ανάπτυξης πιλοτικού χαρακτήρα ορίζεται (σημείο 14 της ανακοίνωσης) ότι κάθε κράτος μέλος θα πρέπει να καθορίσει, σε συνάρτηση με την ειδική κατάσταση των αγροτικών περιοχών, τα κριτήρια που θα επιτρέψουν την επιλογή, μέσωποβολής πρτάσεων, των σχεδίων ανάπτυξης που καταρτίζουν οι τοπικές ομάδες δράσης.

Όσον αφορά το θέμα της περιοχής, η περιοχή που θα καλυφθεί από το σχέδιο πρέπει σε όλες τις περιπτώσεις να καθοριστεί από τις ομάδες που θα συγκροτηθούν σύμφωνα με τη μέθοδο από τη βάση προς την κορυφή που περιγράφεται λεπτομερώς στις κατευθυντήριες γραμμές της ανακοίνωσης της Επιτροπής. Κατάρχάς, κάθε ενδεχόμενη τοπική ομάδα δράσης, η οποία πληροί τους γενικούς όρους που αναφέρθηκαν ανωτέρω, θα πρέπει να μπορεί να συμμετάσχει στην πρόσκλησηποβολής προσφορών και στη διαδικασία επιλογής.

Παρ' όλο που το Leader+ αποτελεί συνέχεια των κοινοτικών πρωτοβουλιών Leader I και Leader II, καμία από τις τοπικές ομάδες δράσης που συγκροτήθηκαν σύμφωνα με το Leader II δεν έχει αυτόματα το δικαίωμα να συνεχίσει τη δράση σύμφωνα με το Leader+. Αντιθέτως, η Επιτροπή επιθυμεί τη σύσταση νέων ομάδων που θα εφαρμόσουν την μέθοδο Leader σε νέες περιοχές. Ωστόσο, δεν αποκλείεται η σύσταση νέων ομάδων που θα καλύπτουν μεγαλύτερες περιοχές απ' ό,τι οι πρώην ομάδες.

Όσον αφορά ορισμένους συγκεκριμένους δήμους στην Castilla-La-Mancha που αναφέρει το Αξιότιμο Μέλος του Κοινοβουλίου, δεν είναι αρμοδιότητα της Επιτροπής να αποφασίσει αν ένας συγκεκριμένος δήμος θα πρέπει να ανήκει στην περιοχή μιας τοπικής ομάδας δράσης ή μιας άλλης. Ο ρόλος της Επιτροπής είναι να ελέγξει εάν πληρούνται οι όροι που περιλαμβάνονται στην ανακοίνωση. Η εν λόγω παρατήρηση αφορά επίσης την τοπική ομάδα δράσης που αναφέρει το Αξιότιμο Μέλος του Κοινοβουλίου, την Asociacin Concejo de Mancomunidad de Cabaeros, τα αποτελέσματα των εργασιών της οποίας, στην περιοχή του φυσικού πάρκου του Cabaeros, είναι γνωστά στιςπηρεσίες της Επιτροπής.

Το πρόγραμμα Leader+ σχετικά με την αυτόνομη περιοχή της Castilla-La-Manchaποβλήθηκε εντός της προθεσμίας που όρισαν οι ισπανικές αρχές. Η Επιτροπή διατύπωσε τις παρατηρήσεις της και ορισμένες αφορούσαν την κατανομή σε ζώνες της περιοχής και τη μέθοδο επιλογής των ομάδων. Ένα αναθεωρημένο πρόγραμμαποβλήθηκε στις 16 Ιουλίου 2001, στο οποίο έγιναν όλες οι απαραίτητες διορθώσεις για να εξασφαλιστεί ότι εφεξής πληρούνται οι στόχοι που περιλαμβάνονται στην ανακοίνωση και για να είναι σε θέση η Επιτροπή να το εγκρίνει.

(1) ΕΕ C 139 της 18.5.2000.

(2) ΕΕ C 160 της 26.6.1999.